Το έργο ***Ο Ιούλιος Καίσαρ στην Αίγυπτο*** (ιταλ. *Giulio Cesare in Egitto*, HWV 17) είναι μια όπερα σέρια (*οpera seria*) του Γκέοργκ Φρίντριχ Χαίντελ σε λιμπρέτο του Nicola Francesco Haym, βασισμένο σε ένα ομώνυμο λιμπρέτο του Giacomo Francesco Bussani από το έτος 1677.

Τα πρόσωπα του έργου
--------------------

| Ρόλοι | Φωνή | Διανομή στην πρεμιέρα (20 Φεβρουαρίου 1724) |
| --- | --- | --- |
| Ιούλιος Καίσαρας | άλτο καστράτο | Σενεσίνο |
| Κλεοπάτρα | υψίφωνος | Φραντζέσκα Κουτζόνι |
| Πτολεμαίος | άλτο καστράτο | Γκαετάνο Μπέρενσταντ |
| Κορνηλία | κοντράλτο | Αναστασία Ρόμπινσον |
| Σέξτος | υψίφωνος | Μαργαρίτα Ντουραστάντι |
| Αχιλλάς | βαθύφωνος | Τζουσέπε Μαρία Μπόσκι |
| Κουρίων | βαθύφωνος | Τζουζέπε Μπιγκόνζι |

Πλοκή
-----

Βρισκόμαστε στην Αίγυπτο του έτους 48 π.Χ.

### Πράξη 1η

Ο Ιούλιος Καίσαρ και τα νικηφόρα στρατεύματά του φθάνουν στις όχθες του ποταμού Νείλου αφού νίκησαν τις δυνάμεις του Πομπήιου.
Η δεύτερη σύζυγος του Πομπήιου, η Κορνηλία, ικετεύει για το έλεος για τη ζωή του συζύγου της.
Ο Καίσαρ συμφωνεί, αλλά με την προϋπόθεση ότι ο Πομπήιος θα τον δει προσωπικά.
Ο Αχιλλάς, ηγέτης του Αιγυπτιακού στρατού, παρουσιάζει στον Καίσαρα ένα κιβώτιο που περιέχει το κεφάλι του Πομπήιου.
Είναι ένα δείγμα υποστήριξης από τον Πτολεμαίο, τον συμβασιλέα της Αιγύπτου, αδελφό και σύζυγο της Κλεοπάτρας. Η Κορνήλια λιποθυμά στη θέα της μακάβριας σκηνής.
Ο βοηθός του Καίσαρα, ο Κουρίων, προσφέρει τη βοήθειά του στην Κορνηλία για να εκδικηθεί, ελπίζοντας ότι έτσι θα κερδίσει την καρδιά της.
Η θλιμμένη Κορνηλία απορρίπτει την προσφορά του, λέγοντας ότι ένας άλλος θάνατος δεν θα ανακούφιζε τον πόνο της.
Ο Σέξτος, γιος της Κορνηλίας και του Πομπήιου, ορκίζεται να πάρει εκδίκηση για τον θάνατο του πατέρα του. (άρια "Svegliatevi nel core" - "Ξυπνήσαν στην καρδιά μου").
Η Κλεοπάτρα αποφασίζει να χρησιμοποιήσει τη γοητεία της για να σαγηνεύσει τον Καίσαρα.
Ο Αχιλλάς φέρνει τις ειδήσεις στον Πτολεμαίο ότι η δολοφονία του Πομπήιου εξόργισε τον Καίσαρα.
Η Κλεοπάτρα μεταμφιέζεται και πηγαίνει να συναντήσει τον Καίσαρα στο στρατόπεδο του ελπίζοντας ότι θα την υποστηρίξει ως βασίλισσα της Αιγύπτου.
Ο Καίσαρ μένει κατάπληκτος από την ομορφιά της.
Ο Καίσαρ, η Κορνηλία και ο Σέξτος πηγαίνουν στο παλάτι για να συναντήσουν τον Πτολεμαίο.
Ο Πτολεμαίος συναρπάζεται και αυτός από την ομορφιά της Κορνηλίας αλλά έχει υποσχεθεί στον Αχιλλά ότι θα του αφήσει το πεδίο ελεύθερο.
Ο Σέξτος προσπαθεί αλλά δεν καταφέρνει να προκαλέσει τον Πτολεμαίο.
Όταν η Κορνηλία απορρίπτει τον Αχιλλά, αυτός διατάζει τη σύλληψη του Σέξτου.

### Πράξη 2η

Στο παλάτι της η Κλεοπάτρα χρησιμοποιεί τη γοητεία της και γοητεύει τον Καίσαρα. (άρια "V'adoro, pupille" - "Σας λατρεύω μάτια").
Στο παλάτι του Πτολεμαίου, ο Αχιλλάς παρακαλεί την Κορνηλία να τον δεχτεί, αλλά αυτή τον απορρίπτει.
Όταν φεύγει, ο Πτολεμαίος προσπαθεί επίσης να κερδίσει την καρδιά της, αλλά αυτή τον απορρίπτει επίσης.
Ο Σέξτος έρχεται τον κήπο του παλατιού, επιθυμώντας να μονομαχήσει με τον Πτολεμαίο για να αποκαταστήσει την τιμή του πατέρα του.
Στο παλάτι της Κλεοπάτρας, ο Καίσαρας ακούει τον θόρυβο των εχθρών που πλησιάζουν.
Η Κλεοπάτρα αποκαλύπτει την ταυτότητά της και ζητά από τον Καίσαρα να φύγει, αλλά αυτός αποφασίζει να αγωνιστεί.
Στο παλάτι του Πτολεμαίου, η μονομαχία μεταξύ του Πτολεμαίου και του Σέξτου διακόπτεται από την ανακοίνωση του Αχιλλά ότι ο Καίσαρ, στην προσπάθεια του να ξεφύγει από τους στρατιώτες, έχει πέσει από το παράθυρο του παλατιού και έχει πεθάνει.
Ο Αχιλλάς ζητά και πάλι από την Κορνηλία να την παντρευτεί αλλά τον τραυματίζει ο Πτολεμαίος.
Ο Σέξτος στην απόγνωση του προσπαθεί να αυτοκτονήσει αλλά η μητέρα του προλαβαίνει και τον αποτρέπει.
Ο Σέξτος επαναλαμβάνει τον όρκο του να σκοτώσει τον Πτολεμαίο.

Το τελικό μέρος της χορωδίας της τρίτη πράξης και του ντουέτου του Καίσαρα και της Κλεοπάτρας.
### Πράξη 3η

Ήχοι της μάχης μεταξύ των στρατιωτών του Πτολεμαίου και της Κλεοπάτρας.
Ο Πτολεμαίος γιορτάζει τη νίκη του ενάντια στην Κλεοπάτρα.
Ο Καίσαρ έχει επιζήσει και προσεύχεται για τη σωτηρία της Κλεοπάτρας.
Ψάχνοντας για τον Πτολεμαίο, ο Σέξτος βρίσκει τον πληγωμένο Αχιλλά.
Αυτός, προτού να πεθάνει, δίνει στον Σέξτο τη σφραγίδα του, που θα του επιτρέψει να διοικήσει τα στρατεύματά του.
Ο Καίσαρ εμφανίζεται και απαιτεί τη σφραγίδα.
Υπόσχεται ότι θα σώσει την Κορνηλία και την Κλεοπάτρα ή θα πεθάνει.
Η Κλεοπάτρα είναι ευτυχισμένη που βλέπει τον Καίσαρα ζωντανό.
Ο Σέξτος βρίσκει τον Πτολεμαίο στο παλάτι να ερωτοτροπεί με τη μητέρα του και τον σκοτώνει.
Ο νικηφόρος Καίσαρ και η Κλεοπάτρα μπαίνουν στην πόλη της Αλεξάνδρειας, όπου ο Καίσαρ ανακηρύσσει την Κλεοπάτρα βασίλισσα της Αιγύπτου και υπόσχεται την υποστήριξή του στη χώρα της.
Οι δυο τους διακηρύσσουν την αγάπη τους, και οι άνθρωποι επευφημούν την ευτυχία τους καθώς και την ειρήνη στην Αίγυπτο.

E-book
------

Παρτιτούρα του ***Ιουλίου Καίσαρα*** (έκδοση Friedrich Chrysander, Λειψία 1875)

DVD
---

* **Händel, Georg Friedrich - Julius Caesar**, Chorus and Orchestra of the English National Opera, Sir Charles MacKerras, Janet Baker, Valerie Masterson, Sarah Walker, James Bowman, John Tomlinson, έκδοση 2002, EAN 4006680103082, Σελίδα IMDb

Παραπομπές
----------

1. ↑  Franklin Mesa: «Opera» (Αγγλικά) McFarland & Company. Jefferson. 2007. σελ. 112. ISBN-13 978-0-7864-0959-4.

Πηγές
-----

*Giulio Cesare* by Anthony Hicks, in *The New Grove Dictionary of Opera*, ed. Stanley Sadie (London, 1992) ISBN 0-333-73432-7

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Ιούλιος Καίσαρ στην Αίγυπτο (Χαίντελ)** |

* Aria Database - Giulio Cesare arias and operatic roles database
* Metropolitan Opera Broadcast: Giulio Cesare
* Opera Today - Giulio Cesare Libretto

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Όπερες του Γκέοργκ Φρίντριχ Χαίντελ |
| --- |
|  |
| 0 | 
* Αλμίρα (1705)
* Νέρων (1705)
* Φλορίντο (1708)
* Ροντρίγκο (1707)
* Αγριππίνα (1709)
* Ρινάλντο (1711)
* Ο πιστός ποιμένας (1712)
* Θησέας (1713)
* Άμαδις της Γαλατίας (1715)
* Άκις και Γαλάτεια (1718)
* Ραντάμιστο (1720)
* Μούκιος Σκαιβόλας (1721)
* Φλοριντάντε (1721)
* Όθων (1723)
* Φλάβιος (1723)
* Ιούλιος Καίσαρ (1724)
* Ταμερλάνος (1724)
* Ροντελίντα (1725)
* Σκιπίων (1726)
* Αλέξανδρος (1726)
* Άδμητος (1727)
* Ριχάρδος Α΄ (1727)
* Σιρόης (1728)
* Πτολεμαίος (1728)
* Λοθάριος (1729)
* Παρθενόπη (1730)
* Πώρος (1731)
* Έτζιο (1732)
* Σωσάρμης (1732)
* Ορλάνδος (1733)
* Αριάδνη στην Κρήτη (1734)
* Ορέστης (1734)
* Αριοδάντης (1735)
* Αλτσίνα (1735)
* Αταλάντη (1736)
* Αρμίνιο (1737)
* Ιουστίνος (1737)
* Βερενίκη (1737)
* Αλέξανδρος Σέβηρος (1738)
* Φαραμόντο (1738)
* Ξέρξης (1738)
* Ο Ζευς στο Άργος (1739)
* Ιμενέο (1740)
* Δηιδάμεια (1741)
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 178649088
* LCCN: n85064890
* GND: 300064624
* SELIBR: 171627
* BNF: cb139131219 (data)

 |

 |